10/03/2022 | Administración LocalMunicipal
Lousame
Avocación de compentencia

Asunto: AVOCACIÓN SOLICITUDE OBRA PARA CONSTRUCION DE GALPON PARA ABRIGO DE GANADO EN EXTENSION E ALMACEN DE FORRAXE EN ALDEAGRANDE Expediente: 2022/G003/000080 Dª María Teresa Villaverde Pais, Alcaldesa do Concello de Lousame, no uso das competencias que me confire a lexislación vixente en materia de réxime local. Visto que por Resolución desta Alcaldía núm.331/2019 do 17.06.2019 resolveuse a delegación na Xunta de Goberno Local das seguintes competencias atribuídas á Alcaldía: <<./. 6.- Competencias urbanísticas no ámbito local (artigo 21.1. q LRBRL e artigos 142 e seguintes da Lei 2/2016, do 10 de febreiro, do Solo de Galicia): a) Outorgamento das licencias urbanísticas que teñen por finalidade o sometemento ao control municipal dos actos de edificación e uso do solo, definidos no artigo 142.2 da Lei do Solo de Galicia: i. Actos de edificación e uso do solo e subsolo que precisen de proxecto de obras de edificación. ii. Intervencións en inmobles declarados BIC ou catalogados. iii. Demolicións. iv. Muros de contencións de terras. v. Grandes movementos de terras e explanacións. vi. Parcelacións, segregacións ou outros actos de división de terrenos. vii. Primeira ocupación dos edificios. viii. Implantación de calquera uso residencial. ix. Tala de masas arbóreas ou de vexetación arbustiva./.>> Sendo que o pasado día 09.02.2022 non se puido celebrar a Xunta de Goberno Local ordinaria; e aínda non está fixada unha nova data para a seguinte sesión do órgano colexiado. Considerando esta Alcaldía conveniente avocar a competencia delegada na Xunta de Goberno Local (XGL) para non demorar a resolución do expediente 2021/U022/000002 sobre licenza urbanística para a construción dun galpón de abrigo de gando en extensivo e almacén de forraxe en Aldeagrande; que xa sufriu un retraso na súa tramitación ao ter que solicitar informe sectorial á Consellería de Medio Rural e ao organismo Augas de Galicia. Visto que os artigos 43 e 44 do RD 2568/1986, de 28 de novembro, polo que se aproba o Regulamento de Organización e Funcionamento (ROF), regulan o réxime xurídico das delegacións do Alcalde na XGL, establecendo o procedemento para efectuar unha delegación, que tamén será aplicable a calquera modificación posterior do réxime de delegacións: – Será realizada por Decreto da Alcaldía. – Surtirá efectos desde o día seguinte ao da data do Decreto, salvo que na propia resolución se prevexa outra cousa. – Será publicado no Boletín Oficial da Provincia. – Darase conte ao Pleno na primeira sesión que teña lugar. E, en virtude do exposto, así como no uso das atribucións que me confire o artigo 10 da Lei 40/2015, de 1 de outubro, de Réxime Xurídico do Sector Público e no uso das súas competencias, esta Alcaldía RESOLVE: Primeiro: Avocar para si o coñecemento e resolución do seguinte expediente de outorgamento de licenza urbanística: Licenza de obra para a construción de galpón para abrigo de gando en exetensivo e almacén de forraxe en Aldeagrande. Expediente TEDeC núm.2021/U022/000002 Segundo: Esta resolución surtirá efectos desde o mesmo día da súa adopción, e será publicada no Boletín Oficial da Provincial, en cumprimento do artigo 44 do ROF. Terceiro: Dar conta da presente Resolución á Xunta de Goberno Local e ao Pleno Corporativo na vindeira sesión ordinaria que teña lugar. Cuarto: Contra o acordo de avocación non caberá recurso, aínda que poderá impugnarse no recurso que, no seu caso, se interpoña contra a resolución que finalice o procedemento administrativo obxecto de avocación. Mándao e asínao a Alcaldía, en Lousame, 14 de febreiro de 2022 A Alcaldesa. A secretaría-interventora (no exercicio da función de fe pública, ao abeiro do artigo 3 do RD 128/2018 do 16 de marzo) Isabel Lourdes Budui Bencomo